paragraph_text: mini|desno|[[Martin Brodeur, jedan od najboljih NHL golmana današnjice.]] Uloga vratara, ili golmana u hokeju na ledu je čuvanje svoga gola. Golman prati igru u svakom trenutku i u svakom trenutku, čak i kada njegovi igrači imaju pločicu, mora biti spreman zaustaviti šut. Postoje različiti stilovi branjenja i svaki stil ima svoj način postavljanja na golu. Bez obzira na stil i način igre, svaki golman mora biti fizički spreman igrati najmanje 60 minuta. Ostali igrači rade izmjene i tako stalno svježi i spremni ulaze u igru, dok u većini slučajeva samo golman ostaje u igri čitavo vrijeme. Nije uzrok samo fizički umor već i psihički napor, zbog kojeg kasnije dolazi do fizičkog umora. Golman ima veliku odgovornost i nosi teret čitave momčadi. Ako vratar nije u vrhunskoj formi, on neće biti u stanju odigrati cijelu utakmicu na visokoj razini.